OzLabs/hebrew-wiki-articles huggingface dataset:
ריקודי התה (להט"ב)

ריקודי התה (באנגלית: Tea dances) היו אירועים תרבותיים לרווקים הומוסקסואליים שאורגנו בימי ראשון אחר הצהריים בניו יורק בשנות ה-50 וה-60 של המאה ה-20.<ref></ref> הריקודים המקוריים כללו שתיית תה.<ref name=":0"></ref><ref></ref> השם מרמז לריקודי התה המסורתיים באנגליה.<ref name="auto"></ref>

== היסטוריה ==
עד אמצע שנות ה-60 של המאה ה-20, לא היה חוקי למכור אלכוהול להומואים, ומשטרת ניו יורק הייתה עורכת פשיטות על מפעלים המשרתים אותם. לפיכך, הומוסקסואלים באזור החלו לקיים את הטי דאנס מחוץ לעיר כמקום חלופי לפגישה בימי ראשון אחר הצהריים (בעיקר בפייר איילנד, צ'רי גרוב , פייר איילנד פיינס ). מאחר שהגישו תה ולא אלכוהול, האירועים לא עברו על החוק. מאחר שאירועים אלו נערכו אחר הצהריים, המשתתפים יכלו לתפוס מעבורת ולחזור הביתה ולהיות מוכנים לעבודה ביום שני בבוקר.<ref></ref>

ריקודי תה התפשטו מעבר לניו יורק ואפילו התקיימו בשנות ה-90 של המאה ה-20, בין היתר גם במיאמי,<ref></ref> פורט לודרדייל,<ref></ref> פרובינסטאון ,<ref></ref> לוס אנג'לס וסן פרנסיסקו.

ככל שההומוסקסואליות התקבלה על ידי החברה, ולא הייתה מנוגדת לחוק, ריקודי התה התחלו להתקיים בגיי ברים, ובמועדוני סירקואיט פארטי, וכן עדיין מתקיימים במספר יעדי חופשה הומוסקסואלים, כגון פייר איילנד.

== ראו גם ==
* בית מולי

== הערות שוליים ==

קטגוריה:תרבות להט"ב
קטגוריה:ניו יורק: היסטוריה
קטגוריה:ניו יורק: תרבות
קטגוריה:להט"ב: אירועים
קטגוריה:תה
יהודית כץ

יהודית כץ (נולדה ב-16 במאי 1989) היא סופרת, מגישת ההסכת "חושבים טוב" ומרצה בתחום הפסיכולוגיה החיובית וחקר האושר.

==ביוגרפיה==
נולדה בגרמניה. בגיל שנתיים עברה עם משפחתה למושב בית זית הסמוך לירושלים. בצבא שירתה כמפקדת במחוו״ה אלון. לכץ שני אחים גדולים.

כץ למדה פסיכוביולוגיה ומדעי המוח באוניברסיטה העברית שבירושלים, כמו כן, ערכה מחקר מוח בבית החולים הדסה עין כרם<ref></ref> וכן למדה אימון פסיכולוגי וטיפול קוגניטיבי התנהגותי (CBT) באוניברסיטת חיפה, והייתה המנהלת המקצועית של המסלול ללימודי פסיכולוגיה חיוביות בתוכנית להב לפיתוח מנהלים באוניברסיטת תל אביב.

כץ היא יזמית, סופרת, מרצה ומאמנת אישית. בעבר כתבה טור שבועי במדור הבריאות של עיתון "הארץ" וכיום היא כותבת טורים לעיתון "ידיעות אחרונות".

===פודקאסט===
את ההסכת "חושבים טוב" החלה להפיק בסוף שנת 2016 והוא מכיל מעל ל-170 פרקים (נכון לשנת 2024). בהסכת מראיינת כץ חוקרים או מיישמים של פסיכולוגיה חיובית, מדעי המוח ופרקטיקות של שינוי הרגלים - והיא מציעה דרכים וכלים מעשיים ליישום אצל המאזינים.

ההסכת הוא מהפופולריים בישראל עם כ-150,000 הורדות לחודש. זכה במקום הראשון בקטגוריית לייף-סטייל בתחרות "פודקאסט השנה" של אתר גיקטיים חמש שנים ברציפות: בשנים 2019–2023.. בשנת 2022 היה לפודקאסט הרביעי הכי נשמע בישראל באפליקציית ספוטיפיי ובשנת 2023 לפודקאסט השלישי הכי נשמע בישראל באפליקציית ספוטיפיי.

===ספריה===
כץ כתבה בשנת 2020 את הספר "חושבים טוב" בהוצאת כתר, שהיה לרב-מכר. בשנת 2022 קיבל ספרה של כץ את אות "ספר פלטינה" מאת התאחדות הוצאות הספרים בישראל הניתן לספרים שנמכרו במעל 40 אלף עותקים.<ref></ref>. על פי אתר האינטרנט של כץ, נכון לשנת 2023 מכר הספר למעלה מ-60 אלף עותקים.

== חיים אישיים ==
כץ נשואה, אם לשניים ומתגוררת בתל אביב.

== ראו גם ==
* פסיכולוגיה חיובית
* טיפול קוגניטיבי התנהגותי (CBT)

== קישורים חיצוניים ==

* [https://www.haaretz.co.il/wellbeing/health-blogs/psychology/judithkatz מאמרים של יהודית כץ בעיתון הארץ]
* [https://www.ynet.co.il/topics/יהודית_כץ מאמרים של יהודית כץ בידיעות אחרונות]
* [https://www.keter-books.co.il/חושבים-טוב הספר 'חושבים טוב' באתר הוצאת הספרים כתר]

== הערות שוליים ==

קטגוריה:מגישי פודקאסטים ישראלים
קטגוריה:ישראליות שנולדו ב-1989
פייר איילנד

פייר איילנד (באנגלית: Fire Island; באופן מילולי: אי האש) הוא אי שנמצא בניו יורק, ארצות הברית.

לעיתים, השם משמש להתייחסות קולקטיבית לא רק לאי המרכזי, אלא גם לאי לונג ביץ' ברייר, לאי ג'ונס ביץ' ולאי ווסטהמפטון. ב-2012, לאחר פגיעתה של הוריקן סנדי, האי חולק ל-2 איים. שטח הקרקע של פייר איילנד הוא כ-.<ref name="Census area2">Consisting of the Fire Island CDP plus the villages of Saltaire and Ocean Beach: </ref>

במפקד אוכלוסין שנערך ב-2010, גרו 292 תושבים על האי.<ref name="Census 2010"></ref>

הסרט פייר איילנד נקרא על שמו של האי.

== כגיי וילג' ==
הכפרים צ'רי גרוב ופייר איילנד פיינס יחדיו מהווים גיי וילג' מאז אמצע המאה ה-20.<ref name="FIPHSmeatrack"></ref> התרבות מלאת המסיבות של שנות ה-70 שלפני הופעת ה-HIV/איידס מתוארת ברומן של אנדרו הולראן מ-1978, Dancer from the Dance . הבוטל (כיום מלון גרוב) היה מקום אירוח גיי פרנדלי שהפעיל ריקודי תה פופולריים בימי ראשון אחר הצהריים. צ'רי גרוב מכנה את עצמה "העיירה ההומו-לסבית הראשונה של אמריקה". לפייר איילנד יש "סצנת גיי איקונית",<ref></ref> ומלון גרוב הוא המלון היחיד במדינת ניו יורק שאוסר על כניסה לאנשים מתחת לגיל 21 (בעיקר מפני שהכניסה למלון היא דרך בר).<ref></ref>

== קישורים חיצוניים ==

* 

== הערות שוליים ==

קטגוריה:ניו יורק: איים
קטגוריה:תרבות להט"ב
קטגוריה:גיי וילג'
דרפאנאספיס

דרפאנאספיס (שם מדעי: Drepanaspis) הוא סוג של דג קדום מהקבוצה הנכחדת דמויי פטרספידים שחי בתחילת תקופת הדבון שבעידן הפלאוזואיקון באירופה. הוא היה קרובו של הצפלספיס, שחי באותה תקופה ובאותו אזור.

== מאפיינים ==
משמעות שמו של דג קדום זה היא שריון מגל. המאובנים של דג זה התגלו רק בגרמניה. אורכו של דג זה היה סנטימטרים בודדים והוא היה בעל גוף משוריין שהגן עליו מטורפים, כמו עקרבי מים או סילוניות גדולות. הפה של דג זה פנה כלפי מעלה ועיניו הקטנות עזרו לו לחפש מזון בקרקעית הים.<ref>Palmer, D., ed. (1999). The Marshall Illustrated Encyclopedia of Dinosaurs and Prehistoric Animals. London: Marshall Editions. p. 24. .</ref> 

דג זה נכחד לאחר תחילת הדבון והוחלף בדגים בעלי שריון גדולים יותר. הוא תואר לראשונה בשנת 1887. 

== גלריה ==
<gallery mode="packed" heights="180">
קובץ:Drepanaspis Fossil.jpg|מאובן של דרפאנאספיס, מוצג במוזיאון הטבע והמדע הלאומי, בטוקיו, יפן
קובץ:Drepanaspis sp.-FMNH.jpg|מאובן במוזיאון פילד להיסטוריה של הטבע
</gallery>

== קישורים חיצוניים ==

== הערות שוליים ==

קטגוריה:דמויי פטרספידים
קטגוריה:בעלי חיים שחיו בדבון באירופה
קטגוריה:גרמניה: מאובנים
קוג'ו פו-דו לאבה

קוג'ו פו-דו לאבה (בצרפתית: Kodjo Fo-Doh Laba; נולד ב-27 בינואר 1992 בלומה שבטוגו) הוא כדורגלן טוגולזי המשחק בעמדת החלוץ בקבוצת אל-עין מליגת העל של איחוד האמירויות הערביות ובנבחרת טוגו.

== קריירת מועדונים ==
לאבה שיחק בקבוצות אנז' מליגת העל הטוגולזית, ביטאם מליגת העל הגבונזית וברכאן מליגת העל המרוקאית.

בחודש יוני 2019 חתם באל-עין מליגת העל של איחוד האמירויות הערביות. בשלוש עונותיו הראשונות במועדון ערך 63 הופעות ליגה, בהן הבקיע 58 שערים. בעונת , בה זכתה אל-עין באליפות איחוד האמירויות הערביות, סיים לאבה כמלך השערים של הליגה, עם 26 שערים ב-22 הופעות.

== קריירה בינלאומית ==
ב-25 במרץ 2016 ערך לאבה את הופעת הבכורה שלו בנבחרת טוגו, בהפסד 1-0 לנבחרת תוניסיה במסגרת מוקדמות גביע אפריקה לאומות 2017. ב-5 ביוני הבקיע את שער הבכורה שלו בנבחרת, בתיקו 2-2 נגד נבחרת ליבריה במסגרת מוקדמות גביע אפריקה לאומות 2017.

לאבה היה חלק מסגל נבחרת טוגו לטורניר גביע אפריקה לאומות 2017, וערך שלוש הופעות בטורניר, בהן הבקיע שער אחד, בהפסד 3-1 לנבחרת הרפובליקה הדמוקרטית של קונגו במסגרת שלב הבתים.

== תארים ==
;ברכאן
* הגביע המרוקאי (1): 2018

;אל-עין
* אליפות איחוד האמירויות הערביות (1): 2021/2022
* הגביע של איחוד האמירויות הערביות (1): 2021/2022

== קישורים חיצוניים ==

== הערות שוליים ==

קטגוריה:כדורגלנים טוגולזים
קטגוריה:חלוצי כדורגל טוגולזים
קטגוריה:לומה: כדורגלנים
קטגוריה:כדורגלני אל-עין
קטגוריה:כדורגלני נבחרת טוגו
קטגוריה:כדורגלני גביע אפריקה לאומות 2017
קטגוריה:טוגולזים שנולדו ב-1992
ג'ונתן בואטו

ג'ונתן בואטו מננגה (בפורטוגזית: Jonathan Buatu Mananga; נולד ב-27 בספטמבר 1993) הוא כדורגלן אנגולי המשחק בעמדת הבלם בז'יל ויסנטה.

==קריירת מועדונים==
בואטו נולד בלייז' שבבלגיה להורים ממוצא אנגולי. הוא התחיל את הקריירה שלו בקבוצות כדורגל מקומיות של בלייז עד שבגיל 15 הצטרף לזו של סטנדרד לייז', הקבוצה הגדולה בעיר. ב-25 באפריל 2010 ערך את הופעת הבכורה שלו בקבוצה הבוגרת בהפסד 1-0 לשרלרואה.

בקיץ הצטרף לגנק ובמהלך העונה הושאל לבריסל.

בקיץ חתם בפולהאם האנגלית, במדיה לא הצליח לרשום דקות משחק.

בקיץ חזר לבלגיה וחתם בוואסלנד-בוורן. ב-31 בינואר 2016 הבקיע את שער הבכורה שלו בקבוצה בהפסד 2-1 לגנט. בבוורן שיחק 3 עונות.

בקיץ חתם בריו אבה מליגת העל הפורטוגלית. ב-12 באוגוסט ערך את הופעת הבכורה שלו בהפסד 2-0 לפיירנסה. כעבור שנה, הצטרף לדפורטיבו אווש.

ב-1 באוגוסט 2020 הצטרף לסנט טרוידן.

ב-19 בינואר 2022 הושאל לאיופספור מהליגה הטורקית הראשונה.

ב-25 בינואר 2024 חתם בז'יל ויסנטה.

==קריירה בינלאומית==
בצעירותו, בואטו שיחק בנבחרות הנוער של בלגיה. ב-3 באוגוסט 2014 ערך את הופעת הבכורה שלו בנבחרת אנגולה בניצחון 0-1 נגד . ב-8 באוגוסט 2021 הבקיע את שער הבכורה שלו בנבחרת בניצחון 1-3 נגד .

נכלל בסגל נבחרת אנגולה לטורניר גביע אפריקה לאומות 2023 בשנת 2024.

==קישורים חיצוניים==

== הערות שוליים ==

קטגוריה:כדורגלנים בלגים
קטגוריה:כדורגלנים אנגולים
קטגוריה:בלמי כדורגל בלגים
קטגוריה:בלמי כדורגל אנגולים
קטגוריה:לייז': כדורגלנים
קטגוריה:כדורגלני סטנדרד לייז'
קטגוריה:כדורגלני בריסל
קטגוריה:כדורגלני ואסלנד-בוורן
קטגוריה:כדורגלני ריו אבה
קטגוריה:כדורגלני מוסקרון
קטגוריה:כדורגלני אווש
קטגוריה:כדורגלני סנט טרוידן
קטגוריה:כדורגלני ואלנסיין
קטגוריה:כדורגלני ז'יל ויסנטה
קטגוריה:כדורגלני נבחרת אנגולה
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2023
קטגוריה:ספורטאים בלגים באנגליה
קטגוריה:ספורטאים זרים בפורטוגל
קטגוריה:ספורטאים בלגים בטורקיה
קטגוריה:ספורטאים זרים בצרפת
קטגוריה:בלגים שנולדו ב-1993
קטגוריה:אנגולים שנולדו ב-1993
Have Mercy

"Have Mercy" הוא סינגל הבכורה של הזמרת האמריקאית קלואי. הוא יצא לאור ב-10 בספטמבר 2021, כסינגל הבכורה של קלואי, והסינגל המוביל מתוך אלבום הסולו הראשון שלה, לאחר שזכתה להצלחה כחלק מהצמד קלואי x האלי. לפני יציאתו, קטע מהשיר הפך ויראלי בטיקטוק. הוא נכתב על ידי קלואי, ת'רון תומאס וניג'ה צ'ארלס, והופק על ידי מורדה ביטס, קלואי, ג'וזף ל'טרנג'ר, FnZ ו-BoogzDaBeast.

"Have Mercy" זכה לביקורת חיובית מהמבקרים, והגיע למקום ה-28 במצעד בילבורד הוט 100 ולמקום ה-13 במצעד שירי ה-R&B/היפ-הופ. לצד השיר עצמו שוחרר קליפ בבימויה של קארנה אוונס. היא נתנה את הופעת הבכורה שלה של השיר בשידור חי בטקס פרסי הווידאו קליפים של MTV לשנת 2021, שזכה לשבחים מהמבקרים.

== מיקומי שיא ==

=== מצעדים שנתיים ===

== תארים ==
{| class="wikitable sortable"
!מדינה
!תואר
!עותקים
|-
!ארצות הברית (RIAA)
|זהב
|500,000
|-
| colspan="3" |<small>נתוני מכירות+סטרימינג מבוססים על תואר בלבד.</small>
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלי בכורה מ-2021
קטגוריה:שירים באנגלית
קטגוריה:שירים שנכתבו על ידי מורדה ביטס
קטגוריה:שירים שנכתבו על ידי ניג'ה צ'ארלס
קטגוריה:שירים שנכתבו על ידי ת'רון תומאס
קטגוריה:שירי זהב בארצות הברית
קטגוריה:סינגלים בהוצאת קולומביה רקורדס
אברהם איבלאגון

הרב אברהם בכור איבלאגון (1846–1933) היה פוסק, היסטוריוגרף ורבה של כרתים.

== ביוגרפיה ==
נולד בקושטא בשנת התר"ו, למשפחה אשר ככל הנראה מוצאה מהעיירה אלאגון שבאראגון. למד תורה והוסמך לסופר ולמוהל ובגיל 22 נסמך לרבנות. לאחר מכן כיהן כרב בחאניה שבכרתים, שם כיהן כרב קהילת כרתים במשך כ-58 שנים. התכתב עם חכמי דורו, וביניהם רבי רחמים נסים יצחק פלאג'י שכותב לו . שלט במספר שפות ונסע לטורקיה ולמערב אירופה בשליחות קהילתו, ונפגש עם סולטאן טורקיה, מלך יוון ומלך איטליה. הציל ממוות 28 משפחות של יוונים נוצרים, ועל כך הוענק לו אות צלב הזהב<ref>כרוניקה, 101 (יוני 88')</ref>. נשלח על ידי ממשלת יוון לשליחות סודית בפריז כדי להשפיע על יהדות העולם לטובת יוון<ref>כרוניקה 101 (יוני 88')</ref>. סייע לפליטי ארץ ישראל במלחמת העולם הראשונה, עת הגיעו לחאניה בכ"ז אלול התרע"ה:

כמו כן עסק רבות בדאגה לחינוכם הדתי של ילדי הפליטים, למענם ייסד שתי בתי ספר, אחד בחאניה ובו 25 תלמידים (חציים נתינים צרפתים וחציים אנגלים), והשני בכפר חלפה , בו שוכנו מרבית הפליטים הצרפתים ובבית הספר שהקים למדו כ-60 תלמידים<ref>ארכי"ח, מכתב הרב איבלאגון, 25.11.1915</ref>. הוא גם ניחן בכישרונות אומנותיים ונהג להעניק לדורשי שלומו מתנות מעשי ידיו: בשנת 1896 שלח ספר תורה בכתב-ידו לברון גוסטב דה רוטשילד לעילוי נשמת בתו המנוחה; ב-1898 העניק לרב הראשי של צרפת, צדוק כהן, 'שישה זכוכיות מלאות וטובות מן הבא לידי'; בפרוס החגים בשנת 1905 שיגר למזכיר כי"ח שלושה חפצים קטנים מעשה ידיו לחלקם בין בני משפחתו<ref>ארכי"ח, מכתבי הרב, 13.10.1905, 27.6.1898, 23.10.1896</ref> וכתב את עשרת הדברות על גרעין חיטה<ref>נכנס יין, הוצאה חדשה, בני ברק תש״ס, עמוד ה׳</ref>. סבר כי יש להסביר ככל האפשר את מנהגי הדת היהודית לגויים, כפתרון לאנטישמיות, ואף כתב על כך מסה בשם "יין רקח"<ref>בני ברק תשנ"ט</ref>.

נפטר בחשון התרצ"ד.

=== משפחתו ===
נישא לבת שבע לבית קאריאו ולהם נולדו ארבעה ילדים: יעקב, נסים דוד, שלום, יהודה, וויקטוריה.

== חיבוריו ==
שער ספר נכנס יין (קושטא 1912)
* נכנס יין (קושטא תרע"ב) - סדר לימוד להגות בו בשנת השבעים (יין גימטריא 70).
* יין הרק"ח (בני ברק תשנ"ט) - סיפורה של האנטישמיות ושל עלילות הדם במשך הדורות ויחס התורה לתופעה.
* חיבור בכתב יד בספריה הלאומית (מספר 3,739) ובו סיפור קורותיה של הקהילה היהודית בכרתים, הכולל פרטים על כלל האספקטים של חיי היהודים בקהילות כרתים. וכן על השפעות הפוליטיקה (שלטון העות'מאנים, מרד היוונים וכו') עליה. נדפס ב"פעמים" 37.

== לקריאה נוספת ==
* [https://web.archive.org/web/20220612185839/https://www.ybz.org.il/_Uploads/dbsAttachedFiles/Article_37.8(1).pdf פעמים, פרקי עיון במחשבת ישראל במזרח, 37, עמוד 113]
* ש' וואנונו, אנציקלופדיה לחכמי טורקיה, עמוד 69

== קישורים חיצוניים ==
* 
* 
* 

=== ספרו ===
* 

== הערות שוליים ==

קטגוריה:רבנים
קטגוריה:ילידי 1846
קטגוריה:נפטרים ב-1933
יעקב קניזל

רבי יעקב קניזל (קאניזל; היה פעיל במאות ה-15 וה-16), מראשני הפרשנים על פירוש רש"י לתורה, וממנהיגיה הרוחניים של יהדות פאס בדור שלאחר גירוש ספרד.

== תולדות חייו ויצירתו ==
רבי יעקב קניזל נולד בספרד. שם משפחתו נגזר משמה העיירה קניזל שבמחוז סמורה שבקסטיליה. לאחר הגירוש היגר למרוקו, כנראה אל העיר פאס שאליה היגרו רוב היהודים מספרד ובה נמצא מקום קבורתו. שמו התפרסם בעיקר בזכות פירושו על פירוש רש"י לתורה. הפירוש נדפס בספר בו נכללו פירושים נוספים לרש"י, מהרבנים: שמואל אלמושנינו, אהרן אבו אלדבי, משה אלבילדא הזקן ואברהם בן אליעזר - לפרשת מסעי בלבד. תחת הכותרת "פירושים לרש"י זצ"ל". לספר זה שמות נוספים שמסיבה לא ידועה כונו דווקא על שמו של קניזל: "ספר קניזל", או "קובץ קניזל". זמן ומקום ההדפסה לא ידועים, אך לפי השערה היו אלו בעיר קושטא בשנת ה'רפ"ה, (1524/5). החיבור נדפס לאחר מותו משום שהוא נזכר בו בברכת המתים.

רבי יעקב קניזל נחשב מראשוני הפרשנים לרש"י על התורה, אך ברור כי את חיבורו יצר לאחר רבי שמואל אלמושנינו, שאת ספרו הוא מצטט ומזכיר פעמים רבות. נמצאו כמה שינויים בין העותקים של הספר, כנראה משום שאחרי ההדפסה נמצא כתב יד שלם או טוב יותר. גרסה רחבה יותר של פירושי קניזל נמצאת בכתב יד.

ישנה סברה שרבי אליהו מזרחי שאב פירושים רבים מקניזל. פירושיו של קניזל הובאו רבות בספר שפתי חכמים כפי שכתב המחבר, רבי שבתי בס, בהקדמה. הפירושים הוהדרו מחדש כמה פעמים, יחד עם מפרשים נוספים לרש"י.

== מקום קבורתו ==
במרוקו קנה לו רבי יעקב שם נכבד של "קדוש", וקברו, שהיה ניצב בפתחו של בית העלמין בפאס, שימש במשך מאות רבות בשנים מקום תפילה ליהודי פאס בעתות צרה. רבי שאול שמואל סירירו, מחכמי פאס במאה ה-16, מביא בספרו דרשה ובה של דברי חיזוק והתעוררות לתשובה, אותה נשא בפני קהל שהתאסף לצד קברו של קניזל, בעת מגפה שפרצה בעיר. בשנת ה'תרמ"ד (1883/4) הורה המלך חסן הראשון על העתקת בית העלמין ממקומו לצורך הרחבת מסגדים עתיקים. בבית הקברות היהודי בפאס - בית העלמין "החדש" - ניצב קברו עד לימינו אנו, לצד קברו של רבי יהודה בן עטר, רבה של פאס במאה ה-18.

== קישורים חיצוניים ==

* 
* 
* 
* 
* 

==הערות שוליים==

קטגוריה:מפרשי פירוש רש"י לתורה
קטגוריה:מגורשי ספרד ופורטוגל
קטגוריה:פאס: רבנים
חקקי לב

שו"ת חקקי לב הוא ספר שאלות ותשובות בשני כרכים<ref>במקור. ראה להלן ב"מהדורות"</ref> על ארבעת חלקי השולחן ערוך שחיבר רבי חיים פאלאג'י.

== שם הספר ==
בשם החיבור רמוזים שמותיהם של אביו ואמו של המחבר, ושלו, בצורה הבאה: חיים קאלי קאדין יעקב, ולב על שם ספריו של סבו מצד אמו, רבי רפאל יוסף חזן: חקרי לב ומערכי לב.<ref name=":0">חקקי לב חלק א', הקדמה</ref> קרא לספרו על שמותם מכיוון שאביו הוא זה שהניחו ללמוד תורה באמרו אליו: ואמו, שלא ישנה בעבורו: וסבו אשר היה "נשיא אלהים בתוכינו, רב מבבל ורבי מארץ ישראל ראשון לציון, אלקפתא וריש גלותא, יוסף בסד"ר עליון..."<ref>חקקי לב, חלק ב', הקדמה</ref>

== תוכן ומבנה ==
=== כרך א' ===
עוסק בעניינים הנוגעים לנושאים אורח חיים (סימנים א-כ), יורה דעה (סימנים כא-נו) ואבן העזר (סימנים נז-סד), ומכיל תשובות מפורסמות כגון ההיתר לאנשים זרים שאינם קרובי משפחה להתפלל למיתת אשה הסובלת ייסורים קשים ורבים, לבקשתה, כדי לגאול אותה מיסוריה<ref>יו"ד סימן ן'</ref>, תוקף חרם דרבנו גרשום בקריאת מכתבי זרים לגבי גויים<ref>יו"ד סימן מ"ט</ref>, איסור נתינת הדסים במים בשבת<ref>או"ח סימן י'</ref> ועוד. כתב היד של ספר זה נשלח לשאלוניקי ושם נשרף, והחבי"ף נאלץ לשחזרו ולשולחו לדפוס בשנית.<ref name=":0" /> הספר מתחיל אחרי השער בדף א' ונגמר בדף קל"ב. בדף קי"ט באים השמטות בשם "לב תמים", ומדף ק"ך עד סוף הספר בא תוכן העניינים הנקרא בשם "דברים שבלב". בדף קצ"ג ע"ב של חקקי לב ח"ב באות: "השמטות לס' חקקי לב ח"א", הנקראות בשם "דברים הנכנסין ללב".

=== כרך ב' ===
בחלק זה 62 תשובות השייכות לחלק חשן משפט שהשיב לשואליו בנושאים הלכות דיינים, הלוואה, הרשאה, ועוד. ישנה פתיחה לספר ובה הסבר על חשיבות העיסוק בדיני ממונות, לדון דין אמת לאמתו, ועל שותפות הקב"ה בדין. בספר תשובות שנשלחו לרחבי האימפריה העות'מאנית: לקושטא לרבי רפאל חיים בנימין פרץ<ref>סימן א'</ref> לרבי יעקב ענתיבי מדמשק<ref>סימן ב' וג'</ref>, לעיר רודוסג'יק<ref>סימן ו'</ref>, לסאלוניקי<ref>סימן ח', סימן ט"ו</ref>, לירושלים לרבי שלמה משה סוזין<ref>סימן י"ד</ref> ובעיקר לאזמיר ופרבריה. נגמר בדף רי"ט. בדף קצ"ג ע"ג של הספר באים "דברים הנכנסין ללב", והם "השמטות לס' חקקי לב ח"א", הנקראות בשם "דברים הנכנסים ללב", וכן "תקון הלשון והשמטות לס' חקקי לב ח"ב". אחרי "דברים הנכנסין ללב", הנגמרים בדף קצ"ז ע"א, בסוף הספר, מפתח מפורט עם תקציר של כל תשובה בשם פתיחת הלב הנגמר בסוף הספר בדף רי"ט.

== מהדורות ==
כרך א' של הספר נדפס לראשונה בשנת הת"ר (1840), כרך ב' בשנת התר"ט, יצאו לאור בדפוסו של סעדי הלוי אשכנזי בשאלוניקי, ונדפסו מנדבת ידו של הגביר אליעזר הילל בכר מנוח והוגהו (והובאו לדפוס) על ידי הרב אברהם מנשה<ref>חלק א' וב' בשער ובהקדמה</ref>. מהדורות צילום של הספר ייצאו בין השאר בהוצאת מפעלי ספרים ליצוא בע"מ בחלוקה מחדש לשלשה/ארבעה כרכים.

== לקריאה נוספת ==
* תולדות החבי"ף, עמוד 391

== קישורים חיצוניים ==
* 
* 
* 
* [https://www.nli.org.il/he/books/NNL_ALEPH001755188/NLI חקקי לב חלק א' ו-ב' באתר הספרייה הלאומית - גישה מקוונת]

== הערות שוליים ==

קטגוריה:ספרי שאלות ותשובות: אחרונים
קטגוריה:ספרי הלכה: אחרונים
קטגוריה:ספרי 1840
קטגוריה:ספרי 1849
סולומון בילוב

סולומון (שלוימה) חיימוביץ' בילוב (רוסית: Соломон (Шлойме) Хаимович Билов; 1888 ברסט-ליטובסק, האימפריה הרוסית – 23 במרץ 1949, קייב, ברית המועצות) היה היסטוריון תיאטרון וספרות יהודי-סובייטי ומבקר ספרות.

== ביוגרפיה ==
ב-1905 הצטרף ל"בונד", ב-1907 עזב את האימפריה הרוסית. חי באירופה ובצפון אמריקה, שם לקח חלק בתנועה לזכויות הפועלים. ב-1912 סיים את בית הספר התיכון בניו יורק, מ-1913 עד 1915 למד בקינגסטון קולג'. בשנת 1918 חזר לשטחה של האימפריה הרוסית לשעבר ובשנים 1918–1920 עבד כמרצה וראש קורסי ערב לפועלים ברובנו. בשנת 1920 היה ראש בית הספר לעבודה בקובל שברפובליקה הפולנית השנייה. מ-1921 עד 1922 היה מרצה במכללה הפדגוגית ובקורסים טרומיים לקראת בית הספר וראש בית ספר לעבודה בנובוזיבקוב שברוסיה הסובייטית. בשנים 1922–1924 היה מרצה במכללה הפדגוגית היהודית ובבית ספר לעבודה, ראש המגזר היהודי של בית הספר המפלגתי המחוזי ועורך העיתון לפיונירים "איסקרה של איליץ'" בהומל.

מאז 1924 התגורר באודסה, שם מונה כפרופסור למגזר היהודי של הפקולטה לחינוך חברתי במכון לחינוך העממי באודסה (לימד קורסים בספרות יהודית ועברית והמטריאליזם ההיסטורי המרקסיסטי)<ref>[https://www.migdal.org.ua/migdal/events/science-confs/6/17449/ В. В. Левченко «Еврейское высшее образование в Одессе (1917—1930-е гг.): история, опыт, традиции»]</ref>, אוניברסיטת הפועלים העברית (1926), המכללה הפדגוגית העברית (1927). לימד קורסים "תולדות המטריאליזם והלניניזם", "ספרות יהודית ועברית", ו"מטריאליזם היסטורי". היה ראש המחלקה לשפה וספרות עבריות, חוקר במכון לתרבות פרולטרית עברית של האקדמיית המדעים הכלל אוקראינית, פרופסור במכון קייב לאמנות התיאטרון.

ב-1936 במהלך הטיהורים הגדולים נאסר, אך לאחר בדיקת תיק מחדש שוחרר ב-1939. בתחילת פלישת הוורמאכט לברית המועצות פונה לסברדלובסק, עבד ככתב בלשכת המידע הסובייטית והוועד היהודי האנטי-פשיסטי.

מחברם של כ-200 עבודות מחקריות וביקורות על ספרות ואמנות.

== עבודות מחקריות ==
* "מסלול היצירות של דוד אדלשטט"
* "יוסף בוושובר"
* "שלום עליכם" (יחד עם ירמי (הו) דרוקר);
* "א. גולדפאדן והדרמות שלו
* "י"ל פרץ"

== הערות שוליים ==

קטגוריה:מורשעים בעבירות על רקע אידאולוגי בברית המועצות
קטגוריה:הוועד היהודי האנטי-פשיסטי
קטגוריה:סופרים כותבי יידיש
קטגוריה:ילידי 1888
קטגוריה:נפטרים ב-1949
כף קייטר

כף קייטר או קייפ קייטר (באנגלית: Cape Kater) היא לשון יבשה, המוקפת סלעים, המהווה את הקצה הצפון-מערבי של חצי האי ויטל, באזור חוף דייוויס, שבחוף המערבי של אזור ארץ גרהאם, בצפון חצי האי האנטארקטי, שבאנטארקטיקה.

סלעי קייטר ממוקמים 2 קילומטרים צפונית-מערבית לכף קייטר.

== היסטוריה ==
=== מיפוי הכף ===

אזור הכף מופה לראשונה (באופן גס) על משלחת הסקר הבריטית שנערכה בין השנים 1828–1831 בפיקודו של הנרי פוסטר.

האזור מופה באופן מדויק יותר על ידי המשלחת השוודית לאנטארקטיקה, אשר חקרה את אנטארקטיקה בין השנים 1901 – 1904, בפיקודו של אוטו נורדנשלד.

=== מקור השם ===

הנרי פוסטר קרא לכף "קייפ קייטר", על שם קפטן הנרי קייטר, שהיה חבר בוועדה שתכננה את משלחת הסקר הבריטית.

נורדנשלד קרא לכף "קייפ גונאר" לכיפה זו.

לימים הושב ללשון היבשה שמו הקודם.

קייטר
קייטר
Rotationplasty

סיבוב פלסטי (באנגלית: Rotationplasty) הוא סוג של השתלה עצמית שבו חלק אמצעי מהאיבר בגוף מוסר, בעוד שהחלק מתחתיו נשאר, מסובב, ומחובר לחלק העליון של האיבר. הליך זה מבוצע כאשר חלק מהגפיים נפגעו, או מעורבים במחלה כמו סרטן.

==הניתוח==
לרוב, הניתוח מבוצע לצורך העברת מפרק הקרסול למפרק הברך לאחר הסרתו בעקבות גידולים כגון אוסטאוסרקומה, סרקומה על שם יואינג שיושבים על מפרק הברך או לידה (על עצם הירך). העורק הראשי, הוריד, והעצב נשמרים ואינם מוסרים במהלך הניתוח. המפרק המושתל מסובב ב-180 מעלות (בגלל שהקרסול פועל בכיוון ההפוך בניגוד לברך) ומוברג לעצם הירך. היתרון למנותח הוא שיש לו מפרק ברך "חדשה" ומתפקדת, אליה ניתן לחבר תותב, על מנת שיוכל לרוץ, לקפוץ, לרקוד, ללכת ולעשות ספורט. הניתוח מבוצע בילדים שעדיין גדלים (לרוב מתחת לגיל 12) ולא במבוגרים.

==קישורים חיצוניים==
<div class="mw-content-ltr">
* [https://www.youtube.com/watch?v=zuMH3u0OLhA What is a rotationplasty?]
</div>
* 
* [https://www.israelhayom.co.il/article/419587 למרות הסרטן שהוביל לקטיעת רגלה: הבלרינה ממשיכה לרקוד]
* 

==הערות שוליים==

קטגוריה:השתלת איברים
קטגוריה:אורתופדיה: פעולות כירורגיות
טרום סוכרת

טרום סוכרת הוא תוצר של התסמונת המטבולית, ומצב זה מאופיין ברמות גבוהות של סוכר בדם - מעט מתחת לרמת הסוכר בדם הנדרשת לאבחון סוכרת. המצב של טרום סוכרת בדרך כלל לא גורם לתסמינים כלשהם, אף על פי כן אנשים עם טרום סוכרת בדרך כלל סובלים מהשמנת יתר (במיוחד באזור הבטן או הקרביים), דיסליפידמיה עם רמה גבוהה של טריגליצרידים ו/או רמות נמוכות של כולסטרול HDL , ויתר לחץ דם.<ref name="pmid_27979889"></ref> לאנשים עם טרום סוכרת בדרך כלל יש גם סיכון מוגבר למחלות לב וכלי דם. המצב של טרום סוכרת נחשב לשלב מוקדם יותר של סוכרת שכן סיבוכים בריאותיים המיוחסים לאנשים שחולים בסוכרת מסוג 2 מתרחשים לעיתים קרובות עוד לפני האבחנה של סוכרת.

ניתן לאבחן טרום סוכרת על ידי מדידה של המוגלובין מסוכרר בדם, רמת הגלוקוז בצום או בבדיקת העמסת סוכר. אנשים רבים עשויים לקבל איבחון של טרום סוכרת בבדיקות שגרתיות אצל הרופא. גישת הטיפול העיקרית למצב זה כוללת שינויים באורח החיים כגון שילוב של פעילות גופנית ושינויים תזונתיים. ניתן להשתמש בתרופות מסוימות כדי להפחית את הסיכונים הקשורים למצב טרום סוכרת. ישנו שיעור גבוה של אנשים שאובחנו במקור עם טרום סוכרת אשר אובחנו בהמשך עם סוכרת מסוג 2, אף על פי כן לא כל מי שמאובחן כסובל מטרום סוכרת מפתח בהמשך סוכרת מסוג 2.<ref></ref> המצב של טרום סוכרת עשוי בהחלט להיות מצב הפיך אם בוחרים לבצע שינויים באורח החיים.

ככל שמאבחנים את המצב של טרום סוכרת מוקדם יותר, כך גדל הסיכוי שניתן יהיה להצליח לרפא לחלוטין מצב זה.

== גורמי סיכון ==
* היסטוריה משפחתית של סוכרת
* תסמונת מטבולית ו/או רמות חריגות של גלוקוז 
* מחלת הכבד השומני
* מחלת לב
* יתר לחץ דם
* רמות גבוהות של טריגליצרידים
* רמות נמוכות של HDL
* עודף משקל או השמנת יתר
* נשים עם סוכרת הריונית או שנולדו להם תינוקות אשר משקל הלידה שלהם היה מעל ל-4 קילו ו/או עם תסמונת שחלות פוליציסטית

== ראו גם==
* תסמונת מטבולית
* סוכרת
* תנגודת לאינסולין
* מחלה קרדיווסקולרית

== קישורים חיצוניים ==
* [http://www.diabetes.org/ Diabetes.org]

==הערות שוליים==

קטגוריה:סוכרת
ויל קין (כדורגלן)

ויליאם דייוויד קין (באנגלית: William David Keane; נולד ב-11 בינואר 1993) הוא כדורגלן אנגלי המשחק בעמדת הקשר ההתקפי בוויגאן את'לטיק ובנבחרת אירלנד.

==קריירה==
קין הצטרף בילדותו לאקדמיה של מנצ'סטר יונייטד יחד עם אחיו התאום, מייקל,<ref></ref> ולאחר שכיכב במחלקות הנוער ובקבוצת המילואים של המועדון,<ref></ref> ב-31 בדצמבר 2011 ערך את הופעת הבכורה שלו בקבוצה הבוגרת, בהפסד 2–3 לבלקברן רוברס בפרמייר ליג.<ref></ref> פציעה ברצועות הברך במאי 2012, במשחק הנבחרת האנגלית עד גיל 19 הותירה אותו בחוץ לכל אורך עונת 2012/2013.

ב-28 בנובמבר 2013 הושאל לוויגאן את'לטיק מהצ'מפיונשיפ,<ref></ref> אך כבר בדצמבר שב למנצ'סטר יונייטד בשל פציעה במפשעה.<ref></ref> לאחר שהחלים מפציעתו, ב-31 בינואר 2014 הושאל עד לתום העונה לקווינס פארק ריינג'רס, וסייע לה להעפיל לפרמייר ליג.<ref></ref>

ב-22 בינואר 2015 הושאל לשפילד ונסדיי עד לתום העונה. ב-8 ביולי 2015 הושאל לעונה אחת לפרסטון נורת' אנד,<ref></ref> אך מנצ'סטר יונייטד בחרה להחזיר אותו מההשאלה ב-31 בדצמבר 2015, לאחר שרשם 22 הופעות בכל המסגרות וכבש פעמיים.<ref></ref>

ב-30 באוגוסט 2016 עזב קין את מנצ'סטר יונייטד, וחתם על חוזה לשלוש עונות בהאל סיטי מהפרמיירליג.<ref></ref> הוא ערך את הופעת הבכורה שלו ב-10 בספטמבר 2016, במשחק נגד ברנלי.<ref></ref> ב-6 בנובמבר 2016, במהלך משחק נגד סאות'המפטון, נפצע קין שוב ברצועות הברך, ולא שב לשחק עד ינואר 2018.<ref></ref> הוא הבקיע את שערו הראשון עבור המועדון ב-10 באפריל 2018, שהיה השער האחרון בניצחון החוץ 5–0 על ברייטון.<ref></ref>

ב-4 בינואר 2019 הושאל לאיפסוויץ' טאון מהצ'מפיונשיפ עד לתום העונה.<ref></ref> בתום העונה ירד עם הקבוצה לליגה השלישית.<ref></ref> לקראת עונת 2019/2020 תם חוזהו בהאל סיטי,<ref></ref> והוא חתם על חוזה קבוע באיפסוויץ' טאון לעונה אחת עם אופציה לעונה נוספת.<ref></ref> ב-18 במאי 2020, לאחר השעיית הליגות עקב התפרצות נגיף הקורונה בבריטניה, הודיעה הקבוצה כי לא תממש את האופציה להארכת החוזה.<ref></ref>

ב-9 באוקטובר 2020 הצטרף לוויגאן את'לטיק בחוזה קצר טווח עד 9 בינואר 2021.<ref></ref> הוא ערך את הופעת הבכורה שלו יום לאחר מכן, בהפסד 0–3 לקרו אלכסנדרה.<ref></ref> הוא כבש את שערו הראשון עבור ויגאן ב-24 באוקטובר 2020, כשהבקיע את שער השוויון בתיקו 1-1 עם פלימות' ארגייל.<ref></ref>

ב-15 בינואר 2021 חתם על הארכת חוזה עד לתום העונה.<ref></ref> עד סוף העונה כבש קין 11 שערים ב-34 משחקים בכל המסגרות. ביוני 2021 חתם על חוזה חדש לשנתיים. את עונת 2021/2022 סיים כמלך השערים של הליגה, כשהוא כובש 26 שערי ליגה, מוסיף 7 בישולים ומעפיל עם הקבוצה לצ'מפיונשיפ מהמקום הראשון בטבלה.

===קריירת נבחרות===
לאחר ששיחק בנבחרות הצעירות של אנגליה,<ref></ref><ref></ref> קין לא קיבל זימון לנבחרת הבוגרת, ובחר לייצג את אירלנד. ב-11 בנובמבר 2021 ערך את הופעת הבכורה שלו בנבחרת אירלנד, בתיקו 0–0 עם במסגרת מוקדמות מונדיאל 2022.<ref></ref>

==קישורים חיצוניים==

==הערות שוליים==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני מנצ'סטר יונייטד
קטגוריה:כדורגלני ויגאן את'לטיק
קטגוריה:כדורגלני קווינס פארק ריינג'רס
קטגוריה:כדורגלני שפילד ונסדיי
קטגוריה:פרסטון נורת' אנד
קטגוריה:כדורגלני האל סיטי
קטגוריה:כדורגלני איפסוויץ' טאון
קטגוריה:כדורגלני נבחרת אירלנד
קטגוריה:אנגלים שנולדו ב-1993
אקספרסו בונגו

אקספרסו בונגו (באנגלית: Expresso Bongo) הוא סרט מוזיקלי בריטי משנת 1959 בבימויו של ואל גסט, עם לורנס הארווי, קליף ריצ'רד, סילביה סימס ויולנדה דונלנד בתפקידים הראשיים.

זה עיבוד קולנועי של מחזמר בשם זה שהועלה בווסט אנד בלונדון ב-1958. חלק מהשירים הם מהמחזמר אבל הרוב הם חדשים.

זה סרטו השני של קליף ריצ'רד והפעם הוא בתפקיד ראשי ובו הוא מופיע בליווי להקת הצלליות. השיר שהתפרסם ביותר מהסרט הוא "קול בשממה" ("A Voice in the Wilderness") שהגיע למקום השני במצעד הסינגלים הבריטי ונמכר ביותר מ-250,000 תקליטים.

צילומי החוץ נערכו ברובע סוהו בלונדון שבו מרוכזים מועדוני מוזיקה, ריקודים ותיאטרונים. הסרט הוא סאטירה על תעשיית המוזיקה.

==תקציר העלילה==
ג'וני ג'קסון (לורנס הארווי) הוא אמרגן קטן שמסתובב ברובע סוהו כדי לחפש זמרים שיוכל לנצל אותם. חברתו מייסי קינג (סילביה סימס) מופיעה בקטעי סטריפטיז באחד המועדנים ברובע. היא רוצה למסד את קשריהם ולהפסיק להופיע בצורה כזאת אך אין לה ברירה.

באחת הפעמים הם צופים בהופעה של צעיר שמתופף על תופי בונגו ומסביבו נערים רוקדים. הצעיר הוא הרברט (ברט) ראדג' וג'וני מתלהב ממנו. הוא רוצה להחתים אותו על חוזה אבל אמו אינה מסכימה ולבסוף הוא מחתים אותו למרות שהרבט עדיין קטין.

ג'וני משנה את שמו להרברט בונגו ומשכנע את לאון (אריק פולמן) בעל האקספרסו בר לאפשר לו הופעה במקום. ההצלחה גדולה. ג'וני מצליח לשכנע את בעל חברת תקליטים (מאיר צלניקר) להחתים אותו על חוזה וכשמגיע צוות טלוויזיה לצלם בסוהו הוא מצליח להפגיש אותם עם הרברט.

הרברט בונגו נעשה מפורסם אבל רוב הכסף זורם לידיו של ג'וני למרות שהבטיח לו 50:50.

ללונודון מגיעה הזמרת הוותיקה דיקסי קולינס (יולנדה דונלן) למסע הופעות. היא נפגשת עם הרברט הצעיר והנאה ומחליטה לצרף אותה להופעתה. לפי הצעת ג'וני מבצע הרברט שיר עם גוון דתי המוקדש לאמו (המקדש בקומה השנייה). ההצלחה גדולה והרברט עובר לגור עם דיקסי שמגלה לו על הניצול של ג'וני וכי החוזה שחתם אתו אינו חוקי.

הרברט מקבל חוזה להופעות בארצות הברית וג'וני נשאר בלונדון ומחפש מועמדים חדשים.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|קליף ריצ'רד
|ברט ראדג'/הרברט בונגו
|זמר
|-
|לורנס הארווי
|ג'וני ג'קסון
|
|-
|סילביה סימס
|מייסי קינג
|חשפנית
|-
|יולנדה דונלן
|דיקסי קולינס
|זמרת
|-
|מאיר צלניקר
|מאייר
|בעל חברת תקליטים
|-
|אריק פולמן
|לאון
|בעל אקספרסו באר
|-
|הרמיוני באדלי
|פנלופה
|יצאנית
|}

==קישורים חיצוניים==

* [https://www.youtube.com/watch?v=8tghEvAbcu0 קדימון לאקפרסו בונגו], באתר יוטיוב
* [https://www.youtube.com/watch?v=oL5QswYAWnA קליף ריצ'רד-קול בשממה], באתר יוטיוב
* [https://www.youtube.com/watch?v=5oNt90UU2GQ קליף ריצ'רד - המקדש בקומה השנייה], באתר יוטיוב
* [https://www.tcm.com/tcmdb/title/74356/expresso-bongo/#overview אקספרסו בונגו], באתר TCM
* [https://www.youtube.com/watch?v=aUR6Q_igQJI אקספרסו בונגו], באתר יוטיוב

קטגוריה:לונדון בקולנוע
קטגוריה:סרטי 1959
קטגוריה:סרטי סאטירה
קטגוריה:סרטי שחור-לבן בריטיים
קטגוריה:סרטים באנגלית
קטגוריה:סרטים מוזיקליים בריטיים
ליברטד

קלוב ליברטד (בספרדית: Club Libertad) הוא מועדון כדורגל מהעיר אסונסיון שבפרגוואי. המועדון הוא מועדון הכדורגל השלישי המצליח ביותר בפרגוואי, אחרי קלוב אולימפיה וסרו פורטניו.

המועדון נוסד ב-30 ביולי 1905 על ידי קבוצה של צעירים וסטודנטים. הנשיא הראשון שלו היה חואן מנואל סוסה, שבחר את שם המועדון. בשנת 1910 זכה המועדון באליפות ראשונה.

בשנת 1998 ירד המועדון לליגה השנייה לראשונה בתולדותיו, ולאחר שתי עונות חזר לליגה הבכירה ואף זכה באליפות בעונות 2002 ו-2003.

המועדון הגיע פעמיים לחצי גמר גביע ליברטדורס (1977 ו-2006), ושלוש פעמים לחצי גמר גביע סודאמריקנה (2013, 2017 ו-2021).

משחק הדרבי מול קלוב אולימפיה מכונה ה"קלאסיקו בלנקו אי נגרו" (הקלאסיקו הלבן ושחור).

==תארים==
* אליפות פרגוואי (21): 1910, 1917, 1920, 1930, 1943, 1945, 1955, 1976, 2002, 2003, 2006 אפרטורה, 2007 קלאוסורה, 2008 אפרטורה, 2008 קלאוסורה, 2010 קלאוסורה, 2012 קלאוסורה, 2014 אפרטורה, 2014 קלאוסורה, 2016 אפרטורה, 2017 אפרטורה, 2021 אפרטורה.
* גביע פרגוואי (1): 2019

== קישורים חיצוניים ==

* 

קטגוריה:קבוצות כדורגל פרגוואיות
קטגוריה:קבוצות כדורגל שהוקמו ב-1905
TVR (חברה)

TVR היא חברה בריטית לייצור מכוניות ספורט שהוקמה בבלקפול בשנת 1946.

==היסטוריה==
החברה הוקמה בשנת 1946 על ידי טרבור וילקינסון, יליד בלקפול. היא נקראה על בסיס אותיות המופיעות בשמו (TreVoR). בשנת 1946 הוא רכש בית מלאכה והחל לעסוק בשרותי הנדסה. בשנת 1949 נבנתה המכונית הראשונה שנמכרה לקרוב משפחה תמורת 325 פאונד. מכונית שנייה הייתה בעיצוב דומה ונמכרה לחובב ספורט מקומי. המכונית השלישית השתתפה במספר מרוצים וזכתה בפרסים כאשר וילקינסון בעצמו היה הנהג. החברה המשיכה בייצור מכוניות בודדות.

בשנת 1958 הסתיים תכנון דגם Grantura Mark 1. המכונית הייתה מצוידת במנוע של פורד. אחד המכוניות נשלחה למכירה בארצות הברית. לאור המכירות הנמוכות החברה נכנסה לחובות. בסופו של דבר בתקווה להתאוששות עסקית הוחלט להזרים הון נוסף לחברה.

במחצית שנת 1960 במפעל עבדו כ-43 פועלים. הם סיימו בניית כ-100 מכוניות ואז הוחלט לעבור לדגם Grantura Mark 2. המכונית השתתפה במרוץ 12 השעות של סברינג אך ללא הצלחה. בעקבות כך מייסד החברה עזב אותה. בשנת 1962 המכונית השתתפה ב-Tulip Rally בהולנד וסיימה במקום השלישי. במרוץ 24 השעות של לה מאן היא נשרה עקב התחממות בסיבוב השלישי.

בשנת 1963 הסתיים תכנון TVR Griffith 200. המכירות לא הגיעו לרמה סבירה. כתוצאה מכך הוכרז על סגירת המפעל והחברה.

למרות הקשיים החברה נמכרה לארתור לילי והמשיכה להתקיים. בהנהלה חדשה בשנת 1967 החל ייצור מכונית Vixen Series 1. עד לשנת 1973 נבנו מעל ל-1000 יחידות. בשנת 1972 החל ייצור מכונית בסדרה TVR M series. ייצור סדרה זו הופסק בשנת 1979.

בשנת 1986 החל ייצור TVR S series. ייצור מכוניות בסדרה זו נמשך עד לשנת 1994 תוך בניית מעל ל-2600 מכוניות.

החל משנת 1999 כל מכוניות החברה היו מצוידות במנוע TVR Speed Six עם נפח של 3.6–4 ליטר ויכולת לפתח כוח עד כ-400 כוח סוס.

מכוניות מדגם TVR Chimaera היו מיוצרות בשנים 1992–2001 ונמסרו ללקוחות 5256 מכוניות – מספר שיא עבור החברה.

בשנת 2002 החל ייצור מכוניות מדגם TVR טמורה. מדגם זו נמכרו כמה מאות בלבד. בשנת 2004 בעלות על החברה שונתה והיא עברה לבעלות של ניקולאי סמולנסקי. בשנת 2006 ייצור ירד לרמה של 3–4 מכוניות בשבוע וכ-300 מעובדי החברה פוטרו. באוקטובר 2006 סמולנסקי הכריז שייצור יועבר לטורינו ורק ייצור המנועים יישאר בבלקפול. לאחר הפגנות ומאבקי כוח תוכניות אלו לא מומשו. בסופו של דבר בשנת 2013 סמולנסקי מכר את החזקותיו בחברה.

בשנת 2015 הוכרז שחברה מתכננת לצאת עם דגם חדש. בשנת 2016 הוכרז שחברה תבנה מפעל חדש בויילס תוך קבלת תמיכה מהממשל המקומי. מפעל זה היה אמור להתחיל בייצור מכונית מדגם TVR Griffith. בשנת 2020 התברר שלחברה חובות של מעל ל-8 מיליון פאונד והיא מתקשה להחזיר את החובות ולשלם עבור הלוואה מוויילס.

בשנת 2021 הוכרז שחברה החלה בתכנון מכונית ספורט חשמלית. חברת Encorsia שמייצרת סוללות לרכבים שילמה את כל החובות של TRV והחזירה לממשלת ויילס את ההלוואה. ייצור מכונית חשמלית מתוכנן להתחיל בשנת 2024.

== תמונות ==
<gallery>
קובץ:TVR_No2.jpg|TVR_No2
קובץ:1961_TVR_Grantura_Mark_IIA,_front_left_(Hershey_2019).jpg|TVR Grantura Mark IIA
קובץ:TVRVixenS3-front.jpg|TVR Vixen
קובץ:1992 TVR Griffith SE (J400 GRF).jpg|TVR_Griffith_SE
קובץ: TVR Chimaera.jpg|TVR Chimaera
</gallery>

==קישורים חיצוניים==

* 
* [https://www.tvr-car-club.co.uk/ אתר חובבי מכוניות TVR]

==הערות שוליים==

קטגוריה:יצרני רכב בריטיים
קטגוריה:יצרני מכוניות חשמליות
קטגוריה:יצרני רכבי ספורט
גביע פרגוואי

גביע פרגוואי (בספרדית: Copa Paraguay) הוא טורניר כדורגל רשמי הנערך על ידי התאחדות הכדורגל הפרגוואית (APF), בהשתתפות קבוצות מליגות הכדורגל בפרגוואי.

המפעל נוסד במתכונתו הנוכחית בשנת 2018.

התחרות מתחילה באפריל ומסתיימת בנובמבר, כשהזוכה בגביע מעפילה לגביע סודאמריקנה בשנה שלאחר מכן. אם הזוכה בגביע כבר העפילה לתחרויות היבשתיות דרך הליגה, אז סגנית הזוכה בגביע (או הקבוצה מהמקום השלישי) תעפיל. אם שלוש הקבוצות הראשונות כולן כבר העפילו לתחרויות היבשתיות דרך הליגה, אז הקבוצה שתעפיל תהיה המדורגת במקום הגביע ביותר בליגה שעדיין לא העפילה. החל מעונת 2021, המנצחת גם מעפיל לסופר קאפ הפרגוואי.

==מחזיקות הגביע==

{| class="wikitable sortable" style="text-align:center" width="510"
! שנה
! אלופה
! תוצאה
! סגנית
|-
| 2018 || קלוב גוארני || 2–2 (5–3 פ) || קלוב אולימפיה
|-
| 2019 || ליברטד || 3–0 || קלוב גוארני
|-
| 2020 ||colspan=5| לא שוחק בשל התפרצות נגיף הקורונה
|-
| 2021 || קלוב אולימפיה || 1–1 (3–1 פ) || סול דה אמריקה
|-
| 2022 || || ||
|}

==קישורים חיצוניים==

* 

פרגוואי
קטגוריה:תחרויות כדורגל בפרגוואי
קטגוריה:פרגוואי: כדורגל
פויה (ראפר)

קווין פּויה (באנגלית: Kevin Pouya; נולד ב-20 בדצמבר 1994), המוכר בשם הבמה שלו, פּויה, הוא ראפר אמריקאי ממיאמי שבפלורידה.

== קריירה ==
פויה התחיל לעסוק בראפ באופן רציני בשנת 2011, ונשר מבית ספר לפני שהשלים את לימודיו.

במשך שנה לאחר שנשר, הוא עבד כמפנה שולחנות במסעדה כדי לכסות חשבונות.

הוא הצטרף לחבר הילדות שלו פאט ניק (Fat nick), והשניים הקימו את הבאפט בויז (Buffet Boys), קבוצה שלאחר מכן נהיית לחברת התקליטים שלהם וב-2022 שמה שונה ל-ALL BUT 6.

כשפויה וניק היו צעירים, הייתה להם תוכנית קומית ביוטיוב שנקראה The Nick and Pouya Show.

פויה פרסם את המיקסטייפ הראשון שלו ששמו היה Fuck It ב-2012.

הפריצה של פויה התרחשה לאחר שפרסם את השיר Get Buck ב-2013. ב-20 בנובמבר 2013, פויה פרסם אלבום קצר עם The Cool Kids' Sir Michael Rocks ששמו היה Gookin'. הם פיתחו קשר אחרי ש-Rocks עבר למיאמי.

מיקסטייפ הסולו החמישי שלו שנקרא Stunna, פורסם ב-5 במאי 2014. המגזין Elevator Magazine תיאר את המיקסטייפ כמושפע מ-Bones Thugs-N-Harmony, ואמר כי "הוא עושה עבודה טובה בהוספת הסגנון שלהם לתוך הגרסה שלו עם טוויסט של הסגנון שלו". המיקסטייפ הבא שלו פורסם ב-25 במרץ 2015, ושמו הוא South Side Slugs. המיקסטייפ הכיל הופעות אורח של Sir Michael Rocks, Denzel Curry, SDotBraddy, Alex Wiley, Fat Nick, Germ, ו-Mickey The Magician. פויה עשה אלבום קצר עם Suicideboys שנקרא South Side Suicide, שהתפרסם ב-1 בספטמבר 2015.

ב-2016, פויה פרסם אלבום סטודיו בשם Underground Underdog מאחורי חברת התקליטים Buffet Boys; האלבום היה במספר 156 בבילבורד 200. ב-2017 הוא השתתף בשיר On Her Mind של progressive metalcore באלבום Different Animals. באותה שנה הוא פרסם מיקסטייפ עם Fat Nick ששמו Drop Out of school. ב-2018 הוא פרסם את אלבום הסטודיו השני שלו שנקרא Five Five. ב-30 ביוני 2019, פויה פרסם את אלבום הסטודיו השלישי שלו בשם The South Got Something to Say. האלבום מכיל הופעות אורח של City Morgue, Juicy J ו-Ghostmane.

== סוגה ==
פויה שר בכל מיני ז'אנרים, היפ הופ, טראפ, קלאוד ראפ ועוד.

פויה הוא חלק מ-The Underground Scene כלומר, הוא לא חלק מהאזור הפרסומי ולא חלק מחברת תקליטים גדולה אלא רק של עצמו והוא אמן עצמאי.

== חיים אישיים ==
פויה הוא תורשת קובנית ופרסית.

== קישורים חיצוניים ==

קטגוריה:ראפרים אמריקאים
קטגוריה:אמריקאים ממוצא איראני
קטגוריה:אמריקאים ממוצא קובני
קטגוריה:אמריקאים שנולדו ב-1994
הסופר קאפ הפרגוואי

הסופר קאפ הפרגוואי (בספרדית: Supercopa Paraguay) הוא מפעל כדורגל המשוחק אחת לשנה בין אלופת ליגת העל הפרגוואית לבין מחזיקת גביע פרגוואי.

הטורניר נוסד ב-2019,<ref></ref> והוא בן משחק אחד הנערך במגרש נייטרלי. אם קבוצה אחת זוכה בדאבל, היא תתמודד על תואר הסופר קאפ מול הזוכה בטורניר הליגה הנוסף (אפרטורה או קלאוסורה).<ref></ref>

הטורניר נוסד באוקטובר 2019 והיה אמור להיערך לראשונה בדצמבר 2020, אך הוא לא התקיים בשנה זו בשל התפרצות נגיף הקורונה.<ref></ref>

==הגמר לפי שנים==
{| class="wikitable"
! מהדורה
! תאריך
! זוכה
! תוצאה
! סגנית
! הערות
|-
| 2021
| 12 בדצמבר 2021
| קלוב אולימפיה
| 3–1
| סרו פורטניו
| <ref></ref>
|}

==קישורים חיצוניים==
* 

==הערות שוליים==

קטגוריה:תחרויות כדורגל בפרגוואי
פרגוואי
קרם לחות

פטרולטום לבן, מוכר בישראל בשם וזלין]]
קרם לחות הוא תכשיר קוסמטי המשמש להגנה, לחות, שימון העור ומונע קמטים. פעולות אלו מבוצעות בדרך כלל על ידי חלב המיוצר על ידי עור בריא. שימוש בקרם לחות מגביר את הפעולה הטבעית של העור.

== מנגנון פעולה ==
בגוף האדם, מים מתאדים ללא הרף מהשכבות הפנימיות של העור. וויסות תכולת המים של העור שומר על איזון בין יובש ללחות. עור רטוב ולח מדי פגיע בפני פתוגנים ולכלוך, עור שהתייבש יהפוך לשביר ונוקשה. היכולת לשמור על לחות תלויה בשכבת השומנים הדו-שכבתית שנמצאת בין הקרטינוציטים.

קרמי לחות משנים את קצב איבוד המים. החומרים העיקריים של קרמי הלחות מתחלקים לאחת משתי קטגוריות: חוסמים את התאדות הנוזלים ומוסיפים לחות.
* החומרים החוסמים יוצרים ציפוי על פני העור, ומונעים מהלחות לברוח. משחות חוסמות את בריחת הלחות יותר מקרמים נוזליים, וקרמים נוזליים יותר מתחליב. שכבת וזלין הנמרחת על עור רגיל יכולה להפחית את איבוד הנוזלים ב-50%-75% למשך מספר שעות. שמנים המיוצרים באופן טבעי על ידי גוף האדם משמרים לחות באמצעות אותו מנגנון.
* החומרים סופגי הלחות סופגים מים מהאוויר ומוסיפים לחות לעור כאשר הלחות באוויר גבוהה מ-70%.

תכשירי לחות לרוב מכילים גם מים, שפועלים כחומר לחות זמני וכדרך לספיגה של חלק מהרכיבים ולאידוי קרם הלחות.
== שימושים ==
קרמי לחות מונעים מהעור להזדקן ולהתקמט. הם נמצאים בשימוש נרחב גם כקרם הגנה מקרינת השמש, דאודורנט, תכשירי ניקוי לעור, קרמי גילוח, אפטר שייב ומרכך לשיער. חומרי לחות משמשים בחיתולים למניעת עור יבש ותפרחת חיתולים. שימוש מוגזם בקרם לחות עלול לגרום לעור לא לייצר חלב שישמור על הלחות ולהפסיק לשים לב להבדלים בין מקום יבש ללח כך שלא ייצור חלב בהתאם ללחות באוויר.<ref></ref><ref></ref> גם מריחת קרם לחות בכמויות גדולות מזיקה מפני שהעור לא מסוגל לספוג כמות גדולה של קרם.<ref></ref>

קרמי לחות משמשים לטיפול במחלות עור מסוימות, כגון פסוריאזיס, קסרוזיס וגרד באטופיק דרמטיטיס. לעיתים קרובות הם משולבים עם חומרי לחות, כגון חומצה סליצילית ואוריאה.

== סכנות ==
קרמי לחות עשויים לעורר תגובה חיסונית או אפילו לגרום למשתמשים לפתח אלרגיות חדשות. אנשים עם אקזמה פגיעים במיוחד לתגובה אלרגית עם קרמים, שכן העור שלהם פגיע ומאפשר לחומרים משמרים להיקשר ולהפעיל תאי חיסון.

מוצרי טיפוח על בסיס פרפין עלולים להוות סכנת שריפה.

== ראו גם==
* מרכך שיער
* וזלין

==קישורים חיצוניים==

* 

== הערות שוליים ==

קטגוריה:קוסמטיקה
לחות
פרמגצרוס

פרמגצרוס (שם מדעי: Praemegaceros) הוא סוג נכחד של אייל שהתקיים באירואסיה במשך הפליסטוקן עד ההולוקן. הוא היה בעל תפוצה נרחבת באירופה ובמערב ומרכז אסיה אך החל להיעלם עם סוף הפליסטוקן, ייתכן שעקב ציד אנושי. עם זאת האיילים שחיו באי סרדיניה הצליחו לשרוד עד שנכחדו 5,500 שנה לפני הספירה.

המאובנים של האייל התגלו ב:צרפת, גאורגיה, גרמניה, יוון, ישראל, איטליה, רומניה, רוסיה, ספרד, סוריה וטג'יקיסטן.

אייל זה דמה במראהו מעט לאייל אדום אך היה בעל קרניים רחבות ומסועפות שפנו כלפי חוץ והיו בעלי בסיס רחב יחסית. משקלו של האייל מגיע ל-200 עד 450 ק"ג בקירוב.

==מיון==
אייל זה תואר למדע ב-1920 בידי החוקר פורטיס ובמשך שנים תואר כזן של האייל (הסוג Cervus) ולפי מספר חוקרים היה דומה מעט למגלוצרוס או המגצרואידס (Megaceroides).

בסוג זה ישנם 6 מינים:
* P. dawkinsi
* P. cazioti
* P. obscurus
* P. pliotarandoides
* P. solilhacus
* P. verticornis

==קישורים חיצוניים==

קטגוריה:אייליים פרהיסטוריים
קטגוריה:מגה-פאונה של הפליסטוקן באירואסיה
קטגוריה:יונקים שחיו בפליסטוקן באירופה
קטגוריה:מכפילי פרסה שחיו בפליסטוקן
אברהם אליגרי

הרב אברהם אליגרי (נפטר בשנת ה'תי"ב) היה רב בקושטא ומחבר פירוש לב שמח על ספר המצוות לרמב"ם.

== תולדותיו ==
נולד בשנת 1557 לערך בקושטא לאביו רבי שלמה, וגדולי הדור התכתבו עמו בהלכה, ביניהם רבי משה בנבנישתי, מחבר ספר פני משה, רבי חיים אלפאנדרי הזקן מחבר ספר מגיד מראשית,<ref>סימנים ד' -ה'</ref> עמו התווכח ויכוח גדול בנושא סבלונות.<ref>שם הגדולים מערכת גדולים אות א [יח] מהר"ר אברהם אליגרי </ref> בפולמוס הנפיחה צידד ברבי עזריה יהושע שעמד כנגד רבי יוסף איסקפה והיקל כדעת רוב רבני שאלוניקי וכנגד דעת רבני קושטא. נודע בעיקר בזכות חיבורו החשוב על ספר המצוות להרמב"ם. השתתף בפולמוס אודות לבוש נשים בידי גברים בעת שמחת תורה באמסטרדם, בו השתתפו רבני טורקיה ואיטליה.<ref>שו"ת מהרב בעל לב שמח, יו"ד, סימן ו.</ref><ref></ref><ref></ref><ref></ref>

נפטר בשנת התי"ב (1652).

=== משפחתו ===
חתנו היה רבי לוי טילייו, שהתכתב בהלכה עם חכמי דורו והדפיס את ספרו של חותנו.<ref>ראה שם הגדולים מערכת גדולים אות ל [ד] מהר"ר לוי טילייו </ref>

== ספריו ==
שער ספר לב שמח על ספר המצוות לרמב"ם, קושטאנדינה ה'תי"ב
* לב שמח (קושטא ה'תי"ב, ולאחר מכן בדפוסים רבים של ספר המצוות לרמב"ם) שם הספר רומז לשמו של המחבר, אליגרי בלאדינו: שמח, ולחיבתו לרמב"ם ולספר המצוות שלו - לב.<ref> אוצר הלשון הספניולית (לאדינו) לדורותיה: מילון מקיף היסטורי מאת ד"ר אבנר פרץ, [http://folkmasa.org/milon/milon41test.php?mishtane=15460 ערך מספר 15460].
</ref><ref>"בכל פינות אפנה אל ימין, זה ספר תולדות אדם, א' מאלף רב ורם הר"ם, ואשימה עיני עליו כי מיום דעתי אותו, ואכלתי יערו עם דבשו, ובא אל קרבי אהבת נפשי אהבתיו והוא כלב"י אי לזאת ביאורי זה עליו לב שמח קראתי בשמו כי על לבי אכתבנו, עטרות לי אעדננו, בשמי אקראנו, ועל ראש שמחתי אעלנו..." מתוך הקדמת המחבר לספר לב שמח, קושטא ה'תי"ב, דף ב' עמוד ב'.</ref> על ספר המצוות לרמב"ם, שמטרתו העיקרית היא ליישב את שיטת הרמב"ם ולהשיב על השגות הרמב"ן לספר.<ref></ref> יצא לאור בשנת פטירתו על ידי חתנו, שכותב בהקדמה לספר:

* שער שו"ת מהרב בעל לב שמח, שאלוניקי 1793שו"ת מהרב בעל לב שמח (שאלוניקי תקנ"ג, תקס"ח) - חיבור עצמאי ובו חמישים ושש תשובות של הרב אליגרי בארבעת חלקי השולחן ערוך. לאחר השו"ת נדפסו ליקוטים מהרב יעקב אשכנזי שנמצאו יחד עם תשובותיו של אליגרי, עם שער נפרד, בשם "רוח יעקב".<ref></ref><ref></ref>
* הגהות על הטור (בכת"י) - כך לפי עדות ראייה של החיד"א.<ref>שם הגדולים מערכת גדולים אות א [יח] מהר"ר אברהם אליגרי

ואני ראיתי הגהותיו לטורים כ"י... </ref>
* ספר דרושים (בכת"י)<ref>על פי עדות חתנו בהקדמה המצוטטת לעיל</ref>
* תשובה מכתב יד בדיני גרמא וגרמי, נדפסה בקובץ מוריה בשנת תשנ"ט.<ref>מוריה, גיליון י-יב (רסב-רסד) אלול תשנ"ט, עמ' כח־לב.</ref>

== לקריאה נוספת ==
* מוריה, גיליון י-יב (רסב-רסד) אלול תשנ"ט, עמ' כח־לב.
* שם הגדולים, מערכת גדולים אות א [יח] מהר"ר אברהם אליגרי

== קישורים חיצוניים ==
* 
* 
* [https://viewer.rsl.ru/ru/rsl01007546723?page=5&rotate=0&theme=white לב שמח], גישה מקוונת באתר הספרייה הממלכתית של רוסיה
* 
* 
* [https://viewer.rsl.ru/ru/rsl01007210535?page=5&rotate=0&theme=white שו"ת מהרב בעל לב שמח], גישה מקוונת באתר הספרייה הממלכתית הרוסית

== הערות שוליים ==

קטגוריה:רבנים: אחרונים
קטגוריה:איסטנבול: רבנים
קטגוריה:מחברי ספרי שו"ת: ראשוני האחרונים
קטגוריה:רבנים טורקים
קטגוריה:האימפריה העות'מאנית: רבנים
קטגוריה:רבנים ספרדיים
קטגוריה:ספר המצוות לרמב"ם: פרשנים, מתרגמים ומהדירים
קטגוריה:מחברי ספרי דרוש
קטגוריה:פרשני הטור
רודולף באואר (צייר)

אלכסנדר גיאורג רודולף באואר (בגרמנית: Alexander Georg Rudolf Bauer; 11 בפברואר 1889 – 28 בנובמבר 1953) היה צייר גרמני שחי ופעל בסוף ימיו בארצות הברית.

באואר נודע כחבר בקבוצת האוונגרד שהתרכזה סביב המגזין דר שטורם בברלין. עבודתו עמדה במרכז אוסף האמנות המופשטת של סולומון ר. גוגנהיים ומוצגת כיום במוזיאון ע"ש גוגנהיים באפר איסט סייד של מנהטן, ניו יורק.

==קישורים חיצוניים==

* 
* 

קטגוריה:ציירים גרמנים
קטגוריה:ציירים אמריקאים
קטגוריה:מהגרים מגרמניה לארצות הברית
קטגוריה:גרמנים שנולדו ב-1889
קטגוריה:אמריקאים שנולדו ב-1889
קטגוריה:גרמנים שנפטרו ב-1953
קטגוריה:אמריקאים שנפטרו ב-1953
בלם יד

ידית של בלם יד
בֶּלֶם יד, המכונה גם בלם חנייה או בלם חירום (באנגלית: parking brake או handbrake), הוא מנגנון בכלי רכב מנועי המשמש כדי לשמור על הרכב ללא תנועה גם כאשר הוא חונה. בלם יד מורכב לרוב מכבל המחובר לשני בלמי גלגלים, אשר מחוברים בתורם למנגנון משיכה. ברוב כלי הרכב, בלם היד פועל רק על הגלגלים האחוריים<ref></ref>. המנגנון עשוי להיות מנוף המופעל ביד, ידית משיכה הממוקמת ליד עמוד ההגה או דוושה המופעלת ברגל הנמצאת ליד הדוושות האחרות.

== סקירה כללית ==
בעוד שלרוב רכבי ההילוכים האוטומטיים יש בלמי יד, לעיתים קרובות הם אינם מופעלים על ידי הנהגים בעת החנייה<ref></ref>. עם זאת, מומלץ להשתמש בו, מכיוון שכסת החנייה בתיבת ההילוכים עלול להיכשל עקב לחץ או כאשר רכב אחר פוגע במכונית וגורם למכונית להתגלגל<ref></ref><ref name=":0"></ref>. כמו כן, שימוש קבוע בבלם היד מפחית את הסיכוי לקורוזיה על ידי שמירת הכבלים בתנועה<ref></ref>. ברכבים בעלי תיבת הילוכים ידנית, ניתן להפעיל את בלם היד כדי לעזור לשמור על הרכב במקומו. בחנייה בשיפוע בעלייה, מומלץ שהגלגלים הקדמיים יפנו הרחק משפת המדרכה. זה ימנע מהמכונית להתגלגל לכביש על ידי שימוש בשפת המדרכה כדי לחסום את צמיג הנוסע הקדמי במקרה של תקלה בבלם היד. באופן דומה, בשיפוע בירידה, הגלגלים הקדמיים צריכים לפנות לשפת המדרכה מאותה סיבה, ובכביש ללא שיפוע, הגלגלים צריכים לפנות ימינה. בתיבת הילוכים ידנית, מומלץ גם להשאיר את המכונית בהילוך ראשון (או בהילוך אחורי אם חונים בירידה), מכיוון שהמנוע ימנע מהמכונית להתגלגל אם בלם היד ייכשל<ref name=":0" />.

בלם היד ברוב כלי הרכב עדיין מכני לחלוטין. באופן מסורתי, מופעל על ידי משיכת ידית, הכבלים מושכים באופן ידני חלק ממערכת הבלימה של המכונית, בדרך כלל את הדיסק האחורי או בלמי התוף. האופי המכני מאפשר לנהג להפעיל את הבלם גם אם מערכת הבלמים ההידראולית הראשית נכשלת<ref></ref>.

ניתן להשתמש בסמלים ו/או בנורות כדי לציין את מיקומו של בלם יד, הפעלתו או שחרורו.

=== שימושים אחרים ===
ברכבי תיבת הילוכים ידניים ואוטומטיים, ניתן להשתמש בבלם היד גם למצבי נהיגה שונים המחייבים עצירה לרגע של הרכב. לדוגמה, ניתן להפעיל את הבלם בעת תנועה במדרון בעלייה, שכן הדבר מאפשר לנהג להחזיק את דוושת הגז והמצמד ביציבות מבלי שהרכב יתגלגל לאחור. מצבים נפוצים נוספים הם כאשר הרכב נעצר ברמזור או במעבר חצייה<ref></ref>. בלם היד יבטיח שהמכונית מאובטחת אם רכב אחר יפגע מאחור ויגרום למכונית לנוע קדימה. לא מומלץ להשתמש בבלם היד כאשר הרכב בתנועה, אלא אם יש בעיה בבלמים הראשיים, שכן הדבר עלול לנעול את הגלגלים האחוריים ולגרום להחלקה. מצב זה ידוע בתור פניית בלם יד, המבוצעת לעיתים קרובות במרוצי רחוב ומרוצי שטח כדי ליזום סחף של הגלגל האחורי.

במקרה של כשל בלמים הידראוליים, ניתן להשתמש בבלם היד להאטת רכב. במקרים כאלה, יש להפעיל את הידית לאט כדי למנוע נעילת הגלגלים ולהפחית את המהירות.

== קישורים חיצוניים ==

== הערות שוליים ==

קטגוריה:הנדסת מכונות
קטגוריה:טכנולוגיה תחבורתית
קטגוריה:אמצעי תחבורה
וקוסנו אי טוצ'קה

וְקוּסְנוֹ אִי טוֹצְ'קָה (ברוסית: Вкусно — и точка, בכתיב לטיני: Vkusno i tochka, בתרגום לעברית: "טעים וזהו") היא רשת מסעדות מזון מהיר שפועלת ברוסיה החל מ-12 ביוני 2022. הרשת נפתחה לאחר שבמהלך הפלישה הרוסית לאוקראינה רשת מקדונלד'ס עזבה את רוסיה ומכרה את 850 הסניפים שלה לאיש העסקים אלכסנדר גובור. מנכ"ל הרשת הוא אולג פרוב.

== היסטוריה ==
פתיחת הסניף הראשון של רשת המזון המהיר האמריקנית מקדונלד'ס ברוסיה בשנת 1990 סימלה את פתיחת רוסיה לעולם המערבי. ב-16 במאי 2022, במהלך הפלישה הרוסית לאוקראינה, החליטה רשת המזון המהיר מקדונלד'ס לסגור את פעילותה ברחבי רוסיה. נימוקי החברה היו אי היציבות של הסביבה העסקית, וערכי החברה. לרשת היו 800 סניפים ברחבי רוסיה.

ב-27 במאי 2022 דווח כי מקדונלד'ס מוכרת את חנויותיה ברוסיה לבעל רישיון מקומי, אלכסנדר גובור. גובור, איל הון רוסי שבבעלותו היו סניפי מקדונלד'ס בזכיינות החל משנת 2015,
 רכש את כל הפעילות של 850 סניפי מקדונלד'ס ברוסיה עם אפשרות רכישה מחדש של הרשת.

ב-12 ביוני 2022 פתחה רשת המסעדות מחדש את 15 המסעדות שלה במוסקבה. למחרת, ב-13 ביוני, פתחה רשת המסעדות מחדש את 50 המסעדות באזור מוסקבה כולו.

בסוף יוני הודיע מנכ"ל הרשת שבחודש ספטמבר הוא מתכנן לסיים את פתיחת כל 850 הסניפים.

==התפריט==
לדברי אולג פרוב, מנכ"ל הרשת, בשלב הראשוני של פתיחת המסעדות, עקב בעיות בלוגיסטיקה של האריזה, לא כל המנות המוכרות יהיו זמינות. לדבריו, התפריט של המסעדה לא יכלול המבורגר ביג מק וגלידת מקפלורי בגלל "הקשר החזק עם המותג מקדונלד'ס". התפריט החדש יהיה גם ללא אלכוהול, אך החברה תתאים טעמים בהתאם לאזור.

התפריט של רשת המסעדות המעודכנת נותר ברובו על כנו, אך שונו שמות המנות המשויכות לחברת מקדונלד'ס.

==קישורים חיצוניים==

* 

== הערות שוליים ==

קטגוריה:מקדונלד'ס
קטגוריה:רשתות מזון מהיר
קטגוריה:חברות מזון רוסיות
קטגוריה:2022 ברוסיה